लाओ त्ज़ू
लाओ-सू (चीनी: 老子, पिनयिन अंग्रेज़ीकरण: Laozi), लाओ-सी या लाओ-से प्राचीन चीन के एक प्रसिद्ध दार्शनिक थे, जो ताओ ते चिंग नाम के मशहूर उपदेश ले लेखक के रूप में जाने जाते हैं। उनकी विचारधाराओं पर आधारित धर्म को ताओ धर्म कहते हैं। लाओ-सू एक सम्मान जतलाने वाली उपाधि है, जिसमें 'लाओ' का अर्थ 'आदरणीय वृद्ध' और 'सू' का अर्थ 'गुरु' है। चीनी परम्परा के अनुसार लाओ-सू छठी शताब्दी ईसापूर्व में झोऊ राजवंश के काल में जीते थे। इतिहासकारों में इनकी जीवनी को लेकर विवाद है। कुछ कहते हैं कि वे एक काल्पनिक व्यक्ति हैं, कुछ कहते हैं कि इन्हें बहुत से महान व्यक्तियों को मिलकर एक व्यक्तित्व में दर्शाया गया है और कुछ कहते हैं कि वे वास्तव में चीन के झोऊ काल के दुसरे भाग में झगड़ते राज्यों के काल में (यानि पांचवीं या चौथी सदी ईसापूर्व में) रहते थे। बीसवीं सदी के मध्य में, विद्वानों के बीच एक आम सहमति बन गई कि लाओजी के रूप में ज्ञात व्यक्ति की ऐतिहासिकता संदिग्ध है और ताओ ते चिंग "कई हाथों से ताओवादी कथनों का संकलन" था । एलन वाट ने अधिक सावधानी बरतने का आग्रह करते हुए कहा कि यह दृश्य ऐतिहासिक आध्यात्मिक और धार्मिक आंकड़ों के बारे में संदेह के लिए एक अकादमिक फैशन का हिस्सा था और यह कहते हुए कि वर्षों के लिए पर्याप्त रूप से नहीं जाना जाएगा - या संभवतः कभी - एक दृढ़ निर्णय लेने के लिए।